OpenLLM-France/wikimedia huggingface dataset:
# Tórtora ullvermella

La tórtora ullvermella (Streptopelia semitorquata) és una tórtora, per tant un ocell de la família dels colúmbids (Columbidae) que habita la selva, boscos, sabanes, conreus i ciutats de l'Àfrica Subsahariana i sud-oest de la Península Aràbiga, mancant únicament de les zones més àrides.
# Punta dels Marquesos

La Punta del Marquesos és la cota més elevada del terme de Cervià de les Garrigues, amb 655 metres d'altitud ofereix molt bones vistes del pla de Lleida i, per l'altre vessant, de la Serra de la Llena en primer terme, el Montsant i les Muntanyes de Prades. Al cim podem trobar-hi un senyal geodèsic (referència 258123017).

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Ptilinop capblanc

El ptilinop capblanc (Ptilinopus eugeniae) és una espècie d'ocell de la família dels colúmbids (Columbidae) que habita els boscos d'algunes illes del sud-est de les Salomó.

## Referències

* ↑ del Hoyo, Josep. All the birds of the world (en anglès). Barcelona: Lynx editions, 2020, p. 112. ISBN 978-84-16728-37-4.
# Julius Weisbach

Julius Ludwig Weisbach (1806-1871) fou un matemàtic alemany conegut pels seus treballs en hidràulica.

## Vida i Obra

Nascut en una zona minera, el seu pare era capatàs en una mina i la família no era gens rica, ja que eren nou fills. Julius era el vuitè. Els seus pares havien estalviat prou per portar-lo a estudiar a la Bergakademie (actual universitat de Freiberg), però el mineralogista Friedrich Mohs el va convèncer d'anar a estudiar a la universitat de Göttingen, on estava Gauss.
Després de dos anys a Göttingen va anar a la universitat de Viena, on havia estat nomenat Mohs, per estudiar matemàtiques, física i mecànica.
El 1831, ja graduat, torna a Freiberg, on dona classes al Gymnasium (institut d'ensenyament secundari) de la localitat; l'any següent comença a donar classes a la Bergakademie (futura universitat de Freiberg) que era com una mena d'escola superior de mines.
El 1845 publica un llibre que tindrà gran difusió durant tot el segle xix, Lehrbuch der Ingenieur - und Maschinen-Mechanik, i que serà traduït a diversos idiomes. En ell introdueix el concepte de coeficients adimensionals i les equacions semi empíriques de les pèrdues hidràuliques.

## Referències

* ↑ Kurrer, pàgina 868.
* ↑ Wegert, Hebisch & Lyska, pàgina 6.
* ↑ Wegert, Hebisch & Lyska, pàgina 7.
* ↑ Mikhailov, pàgina 1012.

## Bibliografia

* Kurrer, Karl Eugen «Der Enzyklopädist der Technischen Mechanik des 19. Jahrhunderts – Zum 200. Geburtstag von Julius Weisbach (1806–1871)» (en (alemany)). Bautechnik, Vol. 83, Num. 12, 2006, pàg. 868-875. DOI: 10.1002/bate.200610076. ISSN: 1437-0999.
* Mikhailov, G.K.. «Hydrodinamics and Hydraulics». A: Ivo Grattan-Guinness (ed.). Companion Encyclopedia of the History and Philosophy of the Mathematical Sciences (en anglès). Routledge, 1994, p. 1006-1022. ISBN 0-415-09239-6.
* Wegert, Elias; Hebisch, Udo; Lyska, Werner «Julius Weisbach als Wegbereiter der angewandten Mathematik» (en alemany). Fakultät fur Mathematik und Informatik. TU Bergakademie Freiberg. Arxivat de l'original el 2013-12-24.

## Enllaços externs

* O'Connor, John J.; Robertson, Edmund F. «Julius Weisbach» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Rouse, Hunter. «Weisbach, Julius Ludwig». Complete Dictionary of Scientific Biography, 2008. [Consulta: 22 octubre 2016].
# Bantry

Bantry (en irlandès Beanntraí) és una ciutat d'Irlanda, al comtat de Cork, a la província de Munster. Al nord-oest hi ha la península de Beara i al sud la badia de Bantry, a la vora de la Sheep's Head.

## Història

En segles passats la riquesa en sardines de les aigües de la zona hi portava pescadors d'Espanya, França i dels Països Baixos. Hi ha a la vila una plaça dedicada a Theobald Wolfe Tone, dublinès líder dels Irlandesos Units i que provocà un aixecament inspirat en la Revolució Francesa. Va demanar ajuda als republicans francesos per tal d'alliberar-se de l'imperi britànic (veure aixecament irlandès de 1798). El 1796 una flota francesa arribà a la badia de Bantry, però els forts vents van impedir el desembarcament. El 1797 el terratinent local Richard White fou creat Baró de Bantry pels seus esforços en organitzar les defenses locals contra els francesos. El 1800 fou creat vescomte i el 1816 comte de Bantry.
Durant la guerra angloirlandesa la 5a Brigada de Cork de l'Exèrcit Republicà Irlandès fou força actiu a Bantry i molts dels seus membres s'hi quedaren a la subsegüent Guerra Civil Irlandesa. Entre les accions contra les tropes britàniques destaquen la crema punitiva de nombrosos edificis de la ciutat. Els noms dels morts entre 1920 i 1923 "En Defensa de la República" figuren en una placa commemorativa davant els jutjats a la Wolfe Tone Square.
A l'entrada de la badia hi ha Whiddy Island, on hi ha una important terminal petroliera, originàriament propietat de Gulf Oil. El 8 de gener de 1979 el petrolier Betelgeuse explotà matant tots els 42 tripulants i a 7 treballadors de la terminal. El moll fou danyat seriosament, però afortunadament els tancs d'emmagatzematge no en foren afectats. Tanmateix 250 empleats de la terminal, una de les principals fonts de treball a la zona, van perdre la feina. També va tenir un important impacte mediambiental que afectà a la indústria pesquera.

## Agermanaments

* La Crosse (Wisconsin)
* Pont-l'Abbé (Pont-'n-Abad)

## Personatges il·lustres

* Timothy Michael Healy, polític.
* Derry O'Sullivan, escriptor.

## Enllaços externs

* Bantry House Arxivat 2013-02-06 a Wayback Machine.
* Bantry Mussel Fair Arxivat 2005-03-05 a Wayback Machine.
* Bantry History
* West Cork Chamber Music Festival
* Bantry.ie
# Punta de la Peixera

La Punta de la Peixera és una muntanya de 622 metres que es troba entre els municipis d'Alforja, a la comarca del Baix Camp i de Porrera, a la comarca catalana del Priorat.

## Referències

* ↑ «Punta de la Peixera». Gran Enciclopèdia Catalana. Barcelona: Grup Enciclopèdia Catalana.
* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Bhadrachalam

Bhadrachalam fou una hisenda de l'estat britànic inicialment a les Províncies Centrals (1861-1874) i després a l'antic districte de Godavari (avui districte d'East Godavari) a la presidència de Madras. La població era (1881) de 35.656 habitants i la majoria eren koyes i la superfície de 2.350 km². Produïa una renda de 764 lliures.
Una part d'aquesta hisenda fou un zamindari tributari amb uns 70 pobles inicials, en territori del nizam, en la comarca anomenada Alt Godavari. Molts zamindaris d'aquesta zona foren adquirits pels britànics després del 1843. Tota la regió fou cedida pel nizam d'Hyderabad als britànics el 1860 en un tractat que arranjava diversos afers i fou part de les Províncies Centrals des de 1861. El zamindar de Bhadrachalam va perdre el control de diversos zamindaris menors que en depenien i que el 1867 s'havien fet pràcticament independents del seu sobirà; també hi havia zones de selva i 104 pobles de muntanya sobre els que el zamindar no havia exercit mai autoritat, que foren declarats propietat de l'estat i en conjunt van formar la hisenda de l'estat anomenada taluka de Bhadrachalam amb 133 pobles.
La taluka de Bhadrachalam i la taluka de Rekapalli foren transferides de les Províncies Centrals a la presidència de Madras el 1874 i units amb la taluka de Rajamahendri (Rajahmundry) formant el conjunt una agència dependent del col·lector del districte de Godavari. La taluka quedava separada de la resta del districte per les myntanyes dels Ghats Orientals, i el 1891 tenia 42.336 habitants i de 48.658 el 1901.
Vegeu també: Bhadrachalam (ciutat)

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Molí de Cal Pallot

Molí de Cal Pallot és un molí del municipi de Puig-reig (Berguedà) inclòs en l'Inventari del Patrimoni Arquitectònic de Catalunya.

## Descripció

Les restes del molí fariner de Cal Pallot són visibles entre la brossa i l'arbrat, al peu de la riera de Merlès. Del molí només es conserva una part del casal, tot i que mig colgat per la brossa. Es tracta d'una construcció de planta quadrada que encara conserva part de la volta apuntada que el cobria i que el separava del pis superior del qual no se'n conserva cap vestigi.
Els murs són fets amb carreus de mides considerables, ben tallats i polits, i col·locats a trencajunt. La porta d'accés és a migdia i és formada per un arc amb grans dovelles que dibuixen mig punt. Aquest casal té, a la part superior, l'obertura per on el mecanisme accionava les moles (probablement colgades sota la runa) i movia el rodet.

## Història

El lloc, juntament amb l'església i la casa, era conegut fins a l'època moderna amb el nom de Gamissans. Al segle X és documentat com un dels límits d'un important alou que fou cedit al Monestir de Santa Maria de Ripoll, i l'Església de Sant Andreu de Gamissans surt en el llistat de parròquies del bisbat d'Urgell de l'any 1312-1314. Del molí no es conserva cap notícia documental però per les restes trobades cal pensar que és una construcció de finals del segle xiii o més probablement del segle xiv.

## Referències

* 1 2 3 «Molí de Cal Pallot». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 9 juliol 2014].

## Enllaços externs

* «Molí de Cal Pallot». Mapa de patrimoni cultural. Diputació de Barcelona.
# La Serra (Rosselló)

La Serra és una serra situada al municipi de Rosselló a la comarca del Segrià, amb una elevació màxima de 359 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Ptilinop lobulat

El ptilinop lobulat (Ptilinopus insolitus) és una espècie d'ocell de la família dels colúmbids (Columbidae) que habita els boscos de les illes Bismarck.

## Referències

* ↑ del Hoyo, Josep. All the birds of the world (en anglès). Barcelona: Lynx editions, 2020, p. 112. ISBN 978-84-16728-37-4.
# Bobsleigh als Jocs Olímpics d'Hivern de 1964

Als Jocs Olímpics d'Hivern de 1964 celebrats a la ciutat d'Innsbruck (Àustria) es disputaren dues proves de bobsleigh, ambdues en categoria masculina, entre els dies 31 de gener i 7 de febrer de 1964 al Igls bobsleigh, luge, and skeleton track. Aquest esport retornà a la competició oficial després de la seva absència en els Jocs Olímpics d'Hivern de 1960 realitzats a Squaw Valley (Estats Units), l'única vegada que no ha format part del programa oficial.

## Resum de medalles

| Prova | Or | Argent | Bronze |
| Bobs a 2 Detalls | Regne Unit Regne Unit IRobin Thomas Dixon Anthony Nash | Itàlia Itàlia IISergio Zardini Romano Bonagura | Itàlia Itàlia IEugenio Monti Sergio Siorpaes |
| Bobs a 4 Detalls | Canadà Canadà IPeter Kirby Doug Anakin John Emery Vic Emery | Àustria Àustria IErwin Thaler Adolf Koxeder Josef Nairz Reinhold Durnthaler | Itàlia Itàlia IIEugenio Monti Sergio Siorpaes Benito Rigoni Gildo Siorpaes |

## Medaller

| Posició | País | | | | Total |
| 1 | Canadà | 1 | 0 | 0 | 1 |
| 1 | Regne Unit | 1 | 0 | 0 | 1 |
| 3 | Itàlia | 0 | 1 | 2 | 3 |
| 4 | Àustria | 0 | 1 | 0 | 1 |

## Referències

* ↑ «Olympedia – Bobsleigh at the 1964 Winter Olympics». [Consulta: 25 desembre 2024].
# Haramíyides

Els haramíyides (Haramiyida) són un ordre de mamaliaformes extints que visqueren a l'hemisferi nord entre el Triàsic i el Cretaci. Sembla que foren els primers mamaliaformes herbívors. Les seves dents, que són de llarg les restes més comunes que se n'han preservat, s'assemblen a les dels multituberculats. Tanmateix, basant-se en la de Haramiyavia, la mandíbula és menys derivada.
# Punta de les Catalanes

La Punta de les Catalanes és una muntanya de 1156 metres que es troba al municipi de Prades, a la comarca catalana del Baix Camp.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Bhawal

    Per l'estat khasi conegut també com Bhawal, vegeu Bar-wah
Bhawal (bengalí: ভাওয়াল) fou un estat tributari protegit del tipus zamindari, un dels més gran de Bengala avui dia a Bangladesh al districte de Gazipur, amb una superfície de 1.500 km² incloent fins a 2.274 pobles i llogarets i amb una població d'uns 500.000 habitants molts dels quals subarrendataris. Es va fer notable pel "cas Bhawal", quan un suposat usurpador es va fer passar per un raja que havia mort deu anys abans i va guanyar el cas als tribunals.

## Referències

* A princely impostor? By Partha Chatterjee
# Tortoreta del Sahel

La tortoreta del Sahel (Turtur abyssinicus) és una tórtora, per tant un ocell de la família dels colúmbids (Columbidae) que habita zones més o menys àrides però relativament prop de l'aigua, a tot l'ample de l'àrea del Sahel africà, des del Senegal i Guinea cap a l'est, fins a la meitat sud del Sudan, Eritrea, Etiòpia i nord d'Uganda.
# La Coma de Gelis

La Coma de Gelis és una muntanya de 505 metres que es troba al municipi de Camarasa, a la comarca catalana de la Noguera.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Colom blau de Madagascar

El colom blau de Madagascar (Alectroenas madagascariensis) és una espècie d'ocell de la família dels colúmbids (Columbidae) que habita la selva humida del nord i est de Madagascar.
# Barbagia de Belvì

La Barbagia de Belvì és una regió històrica de Sardenya central, dins la província de Nuoro, que limita amb les subregions sardes de Barigadu, Mandrolisai, Barbagia di Seùlo, Ogliastra i Sarcidano. Es troba als vessants del Gennargentu. Comprèn els municipis de Aritzo, Belvì, Desulo, Gadoni, Meana Sardo, Tonara. A l'edat mitjana fou una curatoria del Jutjat d'Arborea.
# Jeholodens jenkinsi

Jeholodens jenkinsi és un mamífer extint que visqué durant el Cretaci. Aquest mamífer primitiu pertanyia a l'ordre dels triconodonts. Jeholodens mesurava uns 12 cm de llarg i tenia una aparença semblant a la d'una rata, amb una llarga cua. Aquest mamífer primitiu era probablement un insectívor nocturn. La morfologia de les potes i els dits curts indiquen que Jeholodens vivia a terra.

## Enllaços externs

* Imatges (anglès)
* Mesozoic Mammals: Jeholodens Arxivat 2008-06-02 a Wayback Machine. (anglès)
# Roca del Moro

La Roca del Moro és una muntanya de 586 metres que es troba entre els municipis de l'Albiol, l'Aleixar i de la Selva del Camp, a la comarca catalana del Baix Camp.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Bijna

Bijna fou un petit estat tributari protegit de l'Índia, a l'agència del Bundelkhand, Índia central, en l'anomenat grup dels jagirs de Hasht-Bhaiya resultants del repartiment de Baragaon entre vuit fills (que posteriorment es van concentrar en només quatre per extinció dels altres). La superfície era de 70 km². Estava rodejat per tots costats pel districte de Jhansi a les Províncies Unides d'Agra i Oudh excepte per l'est on tocava a l'estat de Dhurwai. La població el 1901 era de 1.578 habitants (1881: 2.084 habitants) i estaven repartits en 4 pobles.
El governant era un bundela rajput de la casa reial d'Orchha. Diwan Sanwant Singh, segon fill de Diwan Rai Singh de Baragaon, va rebre Bijna vers 1690; a la seva mort el seu domini es va repartir entre tres fills formant tres estats, un dels quals es va extingir reunint-se a un dels altres dos. Els britànics van concedir sanad possessori a Diwan Sujan Singh el 1823. El 1850 va morir el jagirdar Durjan Singh i el va succeir el seu fill Diwan Mukund Singh, que va governar més de 50 anys. L'estat havia donat quatre maharajas a Orchha (Bharti Chand, Vikramajit, Tej Singh, i Sujan Singh, tots adoptats per la casa reial d'Orchha).
La capital era Bija a 25° 27′ N, 79° 00′ E﻿ / ﻿25.450°N,79.000°E﻿ / 25.450; 79.000 amb 1092 habitants el 1901.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Tortoreta alablava

La tortoreta alablava (Turtur afer) és un és una tórtora, per tant un ocell de la família dels colúmbids (Columbidae) que habita zones amb arbres de l'Àfrica Equatorial, des del Senegal cap a l'est fins a Eritrea i Etiòpia, i cap al sud fins a Angola, Zàmbia, Zimbàbue i Moçambic.
# Tossal dels Camps (la Baronia de Rialb)

El Tossal dels Camps és una muntanya de 648 metres que es troba al municipi de la Baronia de Rialb, a la comarca catalana de la Noguera.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Colom blau de l'illa de Maurici

El colom blau de l'illa de Maurici (Alectroenas nitidissima) és un ocell extint de la família dels colúmbids (Columbidae) que habitava a l'illa Maurici fins a la primera meitat del segle xix.
# Enginyer de vol

Un enginyer de vol o una enginyera de vol, que s'anomena segon oficial o segona oficial en els mitjans aeronàutics, és la persona responsable de l'operació dels sistemes, motors, càlculs de rendiment, control de consum de combustible, operabilitat d'equips de radioajudes per al vol, revisió de l'avió abans del vol i l'aeronavegabilitat de l'aeroplà, en vol i en terra. Els avions amb motors de reacció de segona generació requereixen segons oficials a bord.
Ha de tenir coneixement de tot el que es refereixi al manteniment que se li hagi efectuat o s'hagi d'efectuar. Assisteix els pilots en tot el referent al funcionament de l'avió, i durant les emergències, amb un dels pilots, executa els procediments necessaris per anul·lar el problema.

## Història

Des de la invenció dels avions grans, amb més de dos motors, tant en avions d'hèlix com en els de tipus Jet, va ser necessària la funció de l'enginyer de vol com un tercer tripulant aeri, a més del pilot i el copilot per a l'operació de vol d'una aeronau. Atesa la complexitat de l'aeronàutica, es va fer necessària la presència a la cabina d'aquest tipus de tripulant.

## Referències

* ↑ «Ask the Captain: What does the flight engineer do?» (en anglès). USA TODAY.
# Bari Sardo

Bari (català), Barì (sard), oficialment Bari Sardo (italià) és un municipi italià, dins de la Província de Nuoro. L'any 2007 tenia 3.871 habitants. Es troba a la província d'Ogliastra. Limita amb els municipis de Cardedu, Ilbono, Lanusei, Loceri i Tortolì.

## Administració

Llista d'alcaldes :
| Període | Identitat | Partit |
| 2005- | Pietro Paolo Casu | Llista Cívica |
# Sinodelphys szalayi

Sinodelphys szalayi (‘opòssum xinès de Szalay’ en llatí) és actualment el fòssil de marsupial més antic conegut, amb una edat estimada de 125 milions d'anys. Fou descobert a voltants del 2003 a la província de Liaoning, Xina, per un equip de científics que incloïen John Wible i Zhe-Xi Luo. Sinodelphys szalayi només feia quinze centímetres de llarg i pesava possiblement uns trenta grams. El seu esquelet fossilitzat està envoltat d'impressions de pelatge i de teixit tou, gràcies a l'excepcional sediment, que preserva aquests detalls. L'estructura de les potes de Sinodelphys mostra que aquest petit marsupial era arborícola, com el seu contemporani placentari Eomaia. Sinodelphys caçava probablement cucs i insectes. La majoria de marsupials mesozoics han estat descoberts a Nord-amèrica, Sud-amèrica i Àsia. La majoria visqueren durant el Cretaci superior, entra fa 90 i 65 milions d'anys.
# Tossal del Xanda

El Tossal del Xanda és una muntanya de 1036 metres que es troba al municipi de Capafonts, a la comarca catalana del Baix Camp.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Bilkha

Bilkha fou un principat tributari protegit a l'agència de Kathiawar, presidència de Bombai, format per dues branques, amb una superfície respectiva de 350 km² i 186 km², la primera amb 29 pobles (1923) i una població de 2.942 habitants (1921) i la segona amb 20 pobles i 9662 habitants (1921).
Les dues branques eren conegudes pels noms dels seus sobirans: Rawat Ram Wala i Kathad Naja Wala, i foren unificades el 1929. La dinastia era la dels Wala de la brancja Virani. Rawat Ram Wala governava l'estat en la seva part des del 23 de juliol de 1920. L'altra part la governava Shri Naja Kala Wala des del 14 de juny de 1890, el fill del qual, Shri Kathad Naja Wala, va morir el 21 de març de 1923 i la branca es va extingir, passant el 1929 a l'altra branca.

## Referències

Genealogia per H. Soszynski
# Colom wonga

El colom wonga (Leucosarcia melanoleuca) és una espècie d'ocell de la família dels colúmbids (Columbidae) i única espècie del gènere Leucosarcia. Habita zones boscoses de l'est de Nova Gal·les del Sud i Victòria, en Austràlia.
# Tossal de Claret

El Tossal de Claret és una muntanya de 458 metres que es troba al municipi de Vilanova de l'Aguda, a la comarca catalana de la Noguera.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Colom imperial de les Nicobar

El colom imperial de les Nicobar (Ducula nicobarica) és una espècie d'ocell de la família dels colúmbids (Columbidae) endèmic de les illes Nicobar.
# Barnaba Adorno

Barnaba Adorno (vers 1385 - Nàpols, 1458 o 1459) fou un home d'estat genovès, comte de Rende i San Felice (San Fili) el 1445, primer baró de Montalto i Guardia degli Oltremontani (5 de març de 1445), dux de Gènova del 4 de gener de 1447 al 30 de gener de 1447. Fou pare del dux Pròsper Adorno.
# Dinilysia patagonica

Dinilysia patagonica és una espècie de serp extinta de la família Dinilysiidae. És l'exemplar més antic de serps que es coneix, va evolucionar d'avantpassats dels llangardaixos fa uns 130 milions d'anys. Va viure en el Cretaci i les seves restes han estat descoberts a Àfrica del Sud.
Dinilysia no era verinosa i matava a les seves preses per estrangulació, com les boes i pitons dels nostres dies. Empassava les preses completes, algunes de bona grandària, a causa que els ossos de la mandíbula no estaven fixos.
# Güena

La Güena és una muntanya de 499 metres que es troba al municipi de Pratdip, a la comarca catalana del Baix Camp.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Bomong

Bomong era un dels tres cercles en què estaven dividits sota el domini britànic el districte dels Chittagong Hill Tracts avui a Bangladesh, formant un dels tres districtes en què el 1984 foren dividits els Chittagonsg Hill Tracts: el districte de Bandarban. El cercle ocupava la part sud del districte, tocant a Arakan (Birmània). La superfície era de 5346 km² i la població (1901) de 44.075 habitants en 74 pobles. Estava poblat per maghs o arakanesos.
Al poble de Bandarban residia el "Bomong" o cap tradicional del poble, que encara exerceix com a tal. Els bomongs de Bandarban eren independents dels sobirans dels Chakma i dels Mong, governants tradicionals dels altres dos cercles. El 1901 va morir el bomong Sa Neuin Nyo (1875-1901) i el va succeir Cholaphru Chaudhri. El 1995 era bomong Mong Shwe Prue Chowdhury.
Vegeu: Districte de Bandarban

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Tórtora nord-americana

La tórtora nord-americana o tortoreta cuallarga (Zenaida macroura) és una espècie d'ocell de la família dels colúmbids (Columbidae) que habita variats medis naturals, incloent els medis humanitzats d'Amèrica del Nord i Central, des del sud del Canadà, cap al sud fins a Panamà, Bahames i Antilles.

## Referències

* ↑ Tortoreta cuallarga a CERCATERM Rev. 16/05/2012
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 95. ISBN 978-84-16728-37-4.
# Coll de Morell (Àger)

El Coll de Morell és una muntanya de 1.002 metres que es troba al municipi d'Àger, a la comarca catalana de la Noguera.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya